
Latvijas Bankas noteikumu projekta "Grozījumi Latvijas Bankas 2022. gada 24. oktobra noteikumos Nr. 226 "Noteikumi par elektronisko informācijas apmaiņu ar Latvijas Banku"" anotācija

	Nosaukums

	[bookmark: _Hlk132361395]Grozījumi Latvijas Bankas 2022. gada 24. oktobra noteikumos Nr. 226 "Noteikumi par elektronisko informācijas apmaiņu ar Latvijas Banku" (turpmāk – noteikumu projekts)

	Dokumenta veids

	Latvijas Bankas noteikumi

	Izdošanas pamatojums 

	[bookmark: _Hlk160111229][bookmark: _Hlk218847501][bookmark: _Hlk218677627]Kredītu reģistra likuma 13. un 17. pants, 24. panta otrā daļa, 31. panta ceturtā daļa, 38. panta piektā daļa, 39. panta ceturtā daļa un 40. panta trešā daļa, Latvijas Bankas likuma 63. panta otrā daļa, Kredītiestāžu likuma 50. panta otrā un trešā daļa, 73.1 panta piektā daļa, 73.2 panta devītās daļas 4. punkts un 105.1 pants, Apdrošināšanas un pārapdrošināšanas likuma 41. panta astotā daļa, Apdrošināšanas un pārapdrošināšanas izplatīšanas likuma 61. pants, Ieguldījumu brokeru sabiedrību likuma 37. panta pirmā daļa un 45. panta septītā daļa, Ieguldījumu pārvaldes sabiedrību likuma 72. panta otrā daļa, 75.1 panta ceturtā daļa un 77. panta piektā daļa, Valsts fondēto pensiju likuma 14. panta trešā daļa, Privāto pensiju fondu likuma 36. panta devītā daļa un 40. panta vienpadsmitā daļa, Alternatīvo ieguldījumu fondu un to pārvaldnieku likuma 59. panta pirmā un astotā daļa un 81. panta septītās daļas 23. punkts, Ieguldītāju aizsardzības likuma 5.1 panta trešā daļa un 11. panta trešā daļa, Noguldījumu garantiju likuma 11. panta 2. un 3. punkts un 25. panta 6.1 daļa, Finanšu instrumentu tirgus likuma 4.2 pants, 100.4 panta pirmās daļas 5. punkts un 137.2 panta trešās daļas 1. un 2. punkts, Maksājumu pakalpojumu un elektroniskās naudas likuma 46.1 panta otrā daļa un 48. panta pirmā daļa, Krājaizdevu sabiedrību likuma 24. panta 1.1 daļa, Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 37.1 pants, Kriptoaktīvu pakalpojumu likuma 4. panta otrā daļa un Patērētāju tiesību aizsardzības likuma 8. panta 1.3 daļa, 8.2 panta trešā daļa un 8.6 panta trešā daļa

	Mērķis un būtība

	Atbilstoši Latvijas Bankas 2022. gada 24. oktobra noteikumu Nr. 226 "Noteikumi par elektronisko informācijas apmaiņu ar Latvijas Banku" (turpmāk – noteikumi Nr. 226) 1. punktam noteikumi Nr. 226 nosaka:
· kārtību, kādā Kredītu reģistra dalībnieks, Kredītu reģistra dalībnieks ar ierobežotu statusu un Valsts kase iekļauj ziņas Kredītu reģistrā, labo vai anulē, kā arī pieprasa un saņem Kredītu reģistrā iekļautās ziņas;
· maksas par Kredītu reģistra izmantošanu apjomu un maksāšanas kārtību;
· statistisko datu iesniegšanas kārtību;
· citas finanšu tirgus dalībnieku uzraudzības un noregulējuma funkcijas nodrošināšanai nepieciešamās informācijas iesniegšanas kārtību.
Noteikumos Nr. 226 ir ietverts gan vispārējs regulējums attiecībā uz informācijas apmaiņai izmantojamo drošības sistēmu izmantošanu (informācijas apmaiņas drošības noteikumi u. c.), gan regulējums, kas nepieciešams konkrēta veida informācijas apmaiņas nodrošināšanai (licenču piešķiršana, lietotāju tiesības u. c.).
Papildināta norāde par to, uz kāda likuma pamata izdoti šie noteikumi
Ņemot vērā to, ka:
1) ar 2026. gada 20. novembri Latvijas Banka nodrošina atlikto maksājumu pakalpojuma sniedzēju un ar 2027. gada 1. janvāri – kapitālsabiedrību, kuras saņem speciālo atļauju (licenci) patērētāja kreditēšanai, kredīta starpnieku un kredīta starpnieku pārstāvju reģistrāciju un to darbības uzraudzību un attiecīgi Patērētāju tiesību aizsardzības likuma 8.6 panta trešā daļa ar 2026. gada 20. novembri pilnvaro Latvijas Banku noteikt atlikto maksājumu pakalpojuma sniedzēju reģistrēšanai un darbības uzraudzībai iesniedzamo informāciju, tās saturu, apjomu, sniegšanas termiņus, kārtību un formu; 8. panta 1.3 daļa ar 2027. gada 1. janvāri pilnvaro Latvijas Banku noteikt kapitālsabiedrību, kuras saņem speciālo atļauju (licenci) patērētāju kreditēšanai, licences izsniegšanai un darbības uzraudzībai iesniedzamo informāciju, tās saturu, apjomu, sniegšanas kārtību, termiņus un formu, kā arī 8.2 panta trešā daļa ar 2027. gada 1. janvāri pilnvaro Latvijas Banku noteikt kredīta starpnieku un kredīta starpnieku pārstāvju reģistrēšanai un darbības uzraudzībai iesniedzamo informāciju, tās saturu, apjomu, sniegšanas termiņus, kārtību un formu;
2) ar 2027. gada 1. janvāri Latvijas Banka pārņem no Patērētāju tiesību aizsardzības centra maksājumu kontu pakalpojumu maksu salīdzināšanas nodrošināšanas patērētājiem funkciju un attiecīgi Maksājumu pakalpojumu un elektroniskās naudas likuma 46.1 panta otrā daļa ar 2027. gada 1. janvāri pilnvaro Latvijas Banku noteikt, kādas maksājumu kontu pakalpojumu maksu pozīcijas un papildu ziņas kādā formā, pa kādu kanālu un kādos termiņos maksājumu pakalpojumu sniedzējiem jāiesniedz Latvijas Bankai, 
nepieciešams atbilstoši papildināt norādi par to, uz kāda likuma pamata izdoti šie noteikumi, ar norādi uz Patērētāju tiesību aizsardzības likuma 8. panta 1.3 daļu, 8.2 panta trešo daļu un 8.6 panta trešo daļu, kā arī Maksājumu pakalpojumu un elektroniskās naudas likuma 46.1 panta otro daļu.
Autentifikācijas līdzekļu klāsta precizēšana
Ņemot vērā autentifikācijas līdzekļu attīstību, padarīts universālāks nerezidentiem izmantojamo autentifikācijas līdzekļu apraksts, vienlaikus nesamazinot drošības līmeni.
Vienlaikus pārtraukta paroļu izmantošana elektronisko pārskatu sistēmā, saglabājot kādu no paaugstinātas drošības autentifikācijas līdzekļiem.
Samazināts iesniedzamo personas datu apjoms
Ņemot vērā pārvaldnieku reģistrācijas procesa pilnveidi, vairs nav nepieciešams iesniegt pārvaldnieka personas kodu. Tādējādi samazināts iesniedzamo un uzglabāto personas datu apjoms.

	Leģitīmais mērķis

	Noteikumu projekta leģitīmais mērķis ir citu personu tiesību aizsardzība un sabiedrības labklājības nodrošināšana. Konkrēti, leģitīmais mērķis – sabiedrības labklājība – tiek sasniegts, īstenojot statistisko datu un finanšu tirgus dalībnieku uzraudzības, noregulējuma un kompensāciju izmaksas sistēmu nodrošināšanai nepieciešamās informācijas drošu un efektīvu apmaiņu ar Latvijas Banku.

	Samērīgums

	Noteikumu projektā paredzētais regulējums attiecas uz tādas informācijas apmaiņu, kuru konkrētajam subjektam (informācijas sniedzējam) ir pienākums sniegt atbilstoši citam normatīvajam aktam, kas noteic šīs informācijas sniegšanu Latvijas Bankai. 
Ievērojot minēto, noteikumu projekta prasības ir samērīgas un pēc būtības nemaina informācijas sniedzēju administratīvo slogu, atsevišķos gadījumos to pat samazinot.

	Spēkā stāšanās

	2026. gada 20. novembrī. 
Norādes par to, uz kāda likuma pamata izdoti šie noteikumi, papildinājums ar norādi uz Patērētāju tiesību aizsardzības likuma 8. panta 1.3 daļu un 8.2 panta trešo daļu, kā arī Maksājumu pakalpojumu un elektroniskās naudas likuma 46.1 panta otro daļu, stājas spēkā 2027. gada 1. janvārī atbilstoši minēto likuma normu, kurās noteikts pilnvarojums Latvijas Bankai, spēkā stāšanās brīdim.

	Ietekme uz Latvijas Bankas budžetu

	Nav ietekmes uz Latvijas Bankas budžeta ieņēmumiem vai izdevumiem.

	Administratīvā sloga un izmaksu novērtējums (tirgus dalībniekiem)

	Pārmaiņas nerada būtisku papildu administratīvo slogu un izmaksas.

	Saistītie dokumenti

	Nav.

	Saskaņošana ar Eiropas Centrālo banku

	Noteikumu projektu nav nepieciešams saskaņot ar Eiropas Centrālo banku.

	Saskaņošana ar citām publiskām un privātām personām

	Noteikumu projekts bija publicēts Latvijas Bankas tīmekļvietnes www.bank.lv sadaļas "Tiesību akti" apakšsadaļā "Sabiedrības līdzdalība", un divu nedēļu laikā no publicēšanas dienas par to bija iespējama sabiedrības līdzdalība.

	Saskaņošanas rezultāti

	Sabiedrības līdzdalības ietvaros iebildumi vai priekšlikumi netika saņemti.




